Seba’ xhur wara t-traġedja li fiha tilfet ħajjitha t-tfajla ta 15-il sena, Lisa Maria Zahra fuq l-irdumijiet ta’ Ħad Dingli, jitkellmu għall-ewwel darba fil-pubbliku l-familja tagħha. Lura milli jidħlu fil-każ partikolari, Winston J Zahra – li huwa l-kuġin tat-tfajla – nieda uffiċjalment il-“Lisa Marie Foundation”, fondazzjoni li l-għan ewlieni tagħha huwa li li tħares u tippromwovi l-ħarsien tat-tfal u ż-żgħażagħ. “Aħna kellna għażla bħala familja wara t-traġedja li ġratilna.  Kellna għażla li jew ninżlu t-triq tan-negattivia u tar-rabja jew nippruvaw bid-diffikultajiet kollha għax mhix faċli tipprova toħroġ xi ħaġa pożittiva mit-traġedja biex tagħmel xi ħaġa tajba fil-futur”, qal is-Sur Zahra Lisa Maria, flimkien mal-għalliem tagħha, Erin Tanti ta’ 23 sena kienu rrapportati neqsin fit-18 ta’ Marzu. Huma nstabu l-għada, tmien sulari ‘l isfel taħt l-irdumijiet ta’ Ħad Dingli. Waqt li Tanti nstab ħaj, t-tfajla minorenni nstabet mejta ġos-siġar eżatt taħt is-sies. Il-Fondazzjoni Lisa Maria se taħdem sabiex tassigura li l-aħjar prattiċi ta’ ħidma, kodiċi ta’ etika u mġiba, proċeduri ta’ reklutaġġ, kif ukoll oqsma ta’ taħriġ u assistenza, ħalli jiġufis-seħħ biex l-interazzjoni ta’ bejn professjonisti adulti u żgħażagħ tkunsikura, pożittiva u ta’ tkabbir. Is-Sur Zahra qal li fost l-għanijiet tal-Fondazzjoni hemm li jiġu ċċarati l-linji li m’għandhom jinqabżu bejn l-għalliema u l-istudenti u dan għall-benefiċċju kemm tat-tfal u anke tal-għalliema nfsuhom għax qal li huwa importanti li jkunu jafu safejn għandhom jaslu.